Juan Cazares

Juan Ramón Cazares Sevillano (sündinud 3. aprillil 1992 Quinindés) on Ecuadori jalgpallur, poolkaitsja. Ta mängib Brasiilia esiliigaklubis Santos.

Cazares alustas klubikarjääri 2009. aastal Ecuadori esiliigaklubis Independiente DV. Aasta hiljem suundus Argentinasse, liitudes River Platega. Läbimurre õnnestus tal teha hooajal 2013–2014 Argentina esiliigaklubis Banfield, kellega ta 2014. ja 2015. aastal hooajal mängis Argentina kõrgliigas.

2015. aasta detsembris sõlmis ta lepingu Brasiilia kõrgliigaklubiga Atlético Mineiro."Atlético-MG fecha com equatoriano e aguarda fim de contrato para anunciá-lo". UOL Esporte. 27.12.2015. Vaadatud 31.7.2018 Debüüdi klubi särgis tegi ta 24. veebruaril 2016 Copa Libertadorese mängus oma kunagise koduklubi Independiente DV vastu. Esimese värava lõi ta klubi meeskonnas sama aasta 17. märtsil Copa Libertadorese mängus Tšiili klubi Colo-Colo vastu. Esimese värava Brasiilia kõrgliigas lõi ta kohe esimeses voorus 15. mail kodumängus Santose vastu."No Horto, reservas do Atlético Mineiro vencem o Santos por 1 a 0 na estreia do Brasileirão". Globo Esporte. 14.5.2016. Vaadatud 31.7.2018 2016. aasta hooajal oli ta kõikide mängude peale kümne väravaga Atlético Mineiro paremuselt neljas väravakütt. 2018. aastal tegi ta Brasiilia kõrgliigas veelgi parema hooaja, lüües kokku kaheksa väravat.

2020. aasta septembris sõlmis ta lepingu Brasiilia kõrgliigaklubiga Corinthians."Corinthians anuncia contratação de Cazares". globoesporte.globo.com. 26.9.2020. Vaadatud 15.1.2021 2021. aastal siirdus ta samasse liigase kuuluvasse klubisse Fluminense.

2022. aasta jaanuaris sõlmis ta lepingu Ukraina kõrgliigaklubiga Harkivi Metalist. Seoses 2022. aasta veebruaris alanud Venemaa sissetungiga Ukrainasse läks Cazares 2022. aasta aprillis laenule Argentina kõrgliigaklubisse Independiente, millega liitus ta püsivalt sama aasta juulis. 2023. aasta teises pooles mängis ta Brasiilia kõrgliigaklubis América Mineiro.

2024. aasta jaanuaris sõlmis ta üheaastase lepingu Santosega.

 Koondisekarjäär 
Debüüdi Ecuadori rahvuskoondises tegi ta 6. septembril sõprusmängus Boliivia jalgpallikoondis vastu. Samas mängus lõi ta ka esimese värava koondises särgis.

Ta kuulus Ecuadori koondisse 2015. aasta Copa Américal ja 2016. aastal Copa América Centenariol.

 Saavutused 
Banfield
Primera B Nacional: 2013–14
Atlético Mineiro
Campeonato Mineiro: 2017

 Viited 

 Välislingid 
 Juan Cazares Soccerway lehel

Kategooria:Ecuadori jalgpallurid
Kategooria:Club Atlético River Plate'i jalgpallurid
Kategooria:Clube Atlético Mineiro mängijad
Kategooria:Sport Club Corinthians Paulista mängijad
Kategooria:Fluminense Football Clubi mängijad
Kategooria:Santos FC mängijad
Kategooria:Campeonato Brasileiro Série A mängijad
Kategooria:Argentina Primera Divisióni mängijad
Kategooria:Sündinud 1992